Държавен вестник, бр. 16, 2015 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  16
12. осъществява и други функции във връзка 
с административния контрол, произтичащи 
от нормативни актове или възложени от ми­
нистъра, съобразно правомощията си.
(4) Инспекторатът не извършва финансови 
проверки, в т.ч. проверки по провеждане на 
процедури по Закона за обществените поръчки.
(5) Инспекторатът извършва проверките 
въз основа на ежегодно утвърден план от 
министъра, както и извънпланово.
(6) Инспекторатът извършва плановите си 
проверки чрез възлагане с писмена заповед 
на министъра.
(7) В резултат на извършените проверки 
инспекторите изготвят доклад, който съдържа 
констатации, и при необходимост:
1. дават задължителни указания за от­
страняване на допуснати нарушения и за 
подобряване работата на администрацията;
2. дават предложения за търсене на дис­
циплинарна отговорност на виновните длъж­
ностни лица по Кодекса на труда, Закона за 
държавния служител, Закона за изпълнение 
на наказанията и задържането под стража и 
по Закона за Министерството на вътрешните 
работи;
3. дават предложение за изпращане на 
материалите до органите на прокуратурата 
при данни за извършено престъпление от 
страна на служители на Министерството и 
на второстепенните разпоредители с бюджет.
(8) При осъществяване на своите функции 
служителите на инспектората имат право 
да изискват документи, данни, сведения, 
справки и други носители на информация от 
проверяваните лица, които са необходими 
за извършване на проверките. Служителите 
в Министерството и във второстепенните 
разпоредители с бюджет са длъжни да оказ­
ват пълно съдействие на инспекторите при 
осъществяване на функциите им.
(9) Ръководителят на инспектората предста­
вя ежегоден отчет на министъра за дейността 
на инспектората през съответната година.
Раздел V
Звено „Сигурност“
Чл. 16. (1) Звено „Сигурност“ изпълнява 
дейности по защитата на класифицираната 
информация, като:
1. изпълнява възложените му със Закона 
за защита на класифицираната информация 
задачи и следи за спазването на изискванията 
на този закон и на другите нормативни актове, 
регламентиращи защитата на класифицира­
ната информация;
2. разработва план за охрана на класифи­
цираната информация чрез физически и тех­
нически средства и следи за изпълнението му;
3. извършва периодични проверки на 
отчетността и движението на материалите 
и документите, съдържащи класифицирана 
информация, както и води на отчет случаите 
на нерегламентиран достъп и взетите мерки;
4. осъществява процедурата по обикнове­
ното проучване по чл. 47 от Закона за защи­
та на класифицираната информация и води 
регистър на проучените лица;
5. следи за правилното определяне нивото 
на класификация на информацията в Минис­
терството;
6. организира и провежда обучението на 
служителите в Министерството в областта на 
защитата на класифицираната информация;
7. осъществява методическо ръководство 
на второстепенните разпоредители с бюджет 
и на организационните единици в Министер­
ството по спазване изискванията на Закона 
за защита на класифицираната информация.
(2) Звено „Сигурност“ изпълнява дейности 
по информационната сигурност, като:
1. разработва и предлага за утвърждаване от 
министъра методология, процедури и оценка 
на сигурността на информационните системи;
2. разследва и анализира инцидентите в 
областта на информационната сигурност, реак­
циите при инциденти и предлага действия за 
подобряване на информационната сигурност 
в администрацията;
3. периодично (най-малко два пъти годиш­
но) изготвя доклади за състоянието на инфор­
мационната сигурност в административното 
звено и ги представя на министъра.
(3) Звено „Сигурност“ изпълнява дейности 
при защитата при бедствия и отбранително-
мобилизационната подготовка, като:
1. разработва и поддържа в готовност за 
изпълнение на плановете за защитата при 
бедствия, за привеждане в готовност за работа 
във военно време и на военновременния план;
2. организира подготовката на ръководния 
състав за работа при положение на война, при 
военно и извънредно положение;
3. организира денонощно оперативно де­
журство за поддържане на готовност за опо­
вестяване при привеждане от мирно на военно 
положение и при бедствия;
4. планира и разпределя предоставените 
финансови средства на Министерството по 
отношение на осигуряването на дейностите, 
свързани с отбраната на страната;
5. осъществява методическо ръководство 
на второстепенните разпоредители с бюджет 
и на организационните единици в Министер­
ството по въпроси, свързани със защитата при 
бедствия и с отбранително-мобилизационната 
подготовка.
(4) Звеното се ръководи от служител по 
сигурността на информацията, който е пряко 
подчинен на министъра.
Раздел VI
Финансов контрольор
Чл. 17. (1) Финансовият контрольор е 
пряко подчинен на министъра и осъществява 
предварителен контрол за законосъобразност 
съгласно Закона за финансовото управление 
и контрол в публичния сектор.